สวัสดีครับทุกท่าน
ผมชื่อแม็ท คัตส์
ผมทำงานที่กูเกิลเกือบ 17 ปี
จากการเป็นวิศวกรมืออาชีพที่นั่น
ทำให้ผมคุ้นเคยกับระบบการทำงานของ ซิลิคอนวัลเลย์เป็นอย่างดี
แต่หลังจากนั้นผมก็ตัดสินใจ ที่จะดำเนินรอยตามเพื่อนบางคน
ผมไปเยี่ยมชมหน่วยงานบริการ ด้านดิจิทัลของสหรัฐฯ
ซึ่งก็คือกลุ่มของนักเทคโนโลยี ที่เข้าไปช่วยกู้เว็บไซต์ HealthCare.gov
หลังจากที่เว็บไซต์ดังกล่าว ล่มอย่างรุนแรงในปี 2013
ครับ
ผมจึงอาสาลงไปศึกษางาน เป็นเวลาสามถึงหกเดือน
และหลังจากนั้นประมาณสามปี
ผมก็ยังคงอยู่ในกรุงวอชิงตันดีซี
ทำงานให้กับรัฐบาลกลาง
เพราะว่ารัฐบาลกำลังต้องการ นักเทคโนโลยีอย่างมาก
ที่ทำงานเก่าของผม
ทุกห้องมีอุปกรณ์สำหรับการประชุมทางไกล
ที่เชื่อมกับระบบปฏิทิน
มีปลั๊กไฟพร้อมใช้งานที่ถูกติดตั้งไว้กับ เฟอร์นิเจอร์
แต่เมื่อผมย้ายไปอยู่ที่ทำงานของรัฐ
ผมจำเป็นต้องโทรหาเจ้าหน้าที่ เพื่อจัดประชุมทางโทรศัพท์
แล้วพอเราย้ายไปที่สำนักงานใหม่
ช่วงนั้นเรายังไม่มีเฟอร์นิเจอร์
เราเลยต้องวางโทรศัพท์ไว้บนถังขยะ
อีกสิ่งหนึ่งที่สร้างความประหลาดใจแก่ผมมาก
ก็คือการที่ยังเห็นว่ารัฐบาลยังใช้กระดาษ ในการทำงานมากแค่ไหน
นี่คือสถานที่ในวินสตัน ซาเล็ม
นอร์ทแคโรไลนา
ที่ซึ่งผู้คนต่างกังวลว่า
โครงสร้างของตึกอาจรับน้ำหนัก ของกระดาษจำนวนมากไม่ไหว
จนอาจถล่มลงมาได้
ใช่ครับ
กระดาษก็มีข้อเสียเหมือนกัน
ลองดูคำถามสั้นๆนี่ครับ
หากนามสกุลของคุณขึ้นต้นด้วย ตัว H หรือหลัง H
H หรือหลัง H มีไหมครับ ช่วยยกมือหน่อย
ว้าว
ผมมีข่าวร้ายจะบอก
บันทึกทหารผ่านศึกของคุณ อาจถูกทำลายไปแล้วครับ
จากเหตุไฟไหม้เมื่อปี 1973
(เสียงหัวเราะ)
ครับ
การทำงานกับกระดาษนั้นช้ากว่า แถมยังมีปัญหาจุกจิกเยอะด้วย
หากคุณคือทหารผ่านศึก
และคุณกำลังทำเรื่อง ขอรับผลประโยชน์ด้านสุขภาพ
โดยใช้แบบฟอร์มกระดาษ
คุณอาจจะต้องรอเป็นเดือน กว่าเอกสารจะผ่านการรับรอง
เราจึงแก้ไขด้วยการสร้างแบบฟอร์มออนไลน์
ซึ่งผู้ใช้ส่วนใหญ่ลองใช้แล้วพบว่า
พวกเขาสามารถเข้าถึง สิทธิประโยชน์เพื่อสุขภาพ
ในเวลาเพียง 10 นาที
(เสียงปรบมือ)
อีกหนึ่งสื่งที่เราทำและผมภูมิใจมากก็คือ
เราทำงานร่วมกับสมาคมเพื่อธุรกิจขนาดเล็ก
เพื่อย้ายระบบหนึ่งของพวกเขา จากกระดาษสู่ดิจิทัล
และนี่คือภาพตอนก่อนเริ่ม
ส่วนนี่คือหลังจากนั้น
ที่ทำงานเดิม คนทำงานเดิม
แค่ระบบการทำงานที่ดีกว่าเพื่อทุกคน
วันหนึ่ง เราต้องการที่จะฉลอง ให้กับความสำเร็จในการสร้างระบบที่ทันสมัย
เราเลยไปที่ร้านของชำแถวนั้น
เราบอกเขาว่า "คุณช่วยทำเค้ก
โดยแต่งหน้าเหมือนแบบฟอร์มที่เราเพิ่ง ย้ายลงระบบดิจิทัลได้ไหม"
ร้านขายของชำถึงกับงงไปเลย
เขาบอกให้เอาตัวอย่างแบบฟอร์ม ทางการของรัฐมาให้ดูเป็นตัวอย่าง
เราเลยทำแบบฟอร์มตัวอย่าง ที่ใส่ข้อความขำขันลงไปว่า
"คุณสามารถใช้แบบฟอร์มสาธารณะนี้
บนหน้าเค้กเพื่อเฉลิมฉลองเท่านั้น"
(เสียงหัวเราะ)
นั่นทำให้นึกถึงตลกร้ายเรื่องการกรอกเอกสาร ทางการเป็นสามเท่าเลย
ฮ่าๆ มุกแป้กในแวดวงราชการครับ
เอาล่ะ ผมพูดถึงเรื่องกระดาษมาพอสมควรละ
นอกจากเรื่องกระดาษ เรายังกู้ระบบคอมพิวเตอร์ที่ล่มไปแล้วด้วย
นำมาปรับปรุงระบบให้ทันสมัยขึ้น
เช่น ออกแบบโดยยึดผู้ใช้เป็นศุนย์กลาง และสร้างระบบคลาวด์
เรายังช่วยพัฒนาระบบจัดซื้อจัดจ้างด้วย
นั่นทำให้รัฐฯ เริ่มที่จะซื้อซอฟต์แวร์ต่างๆ
เหมือนกับการซื้อโต๊ะเก้าอี้ บราวนี่และรถถัง
จากกฎระเบียบของรัฐบาล ที่ยาวกว่า 1,000 หน้า
แน่นอนว่ายังมีปัญหาบางอย่าง ที่ทำให้รัฐบาลวุ่นวายอยู่ขณะนี้
แต่หากคุณคิดว่าคนไอที จากซิลิคอนวัลเลย์คือฮีโร่ของเรื่องนี้
(เสียงหัวเราะ)
คุณคิดผิดแล้ว ลองคิดใหม่นะครับ
บางคนที่เฉลียวฉลาดในเรื่องเทคโนโลยี
ยังทำงานให้กับธุรกิจส่งอาหาร
หรือกับพวกนักขนส่งอยู่เลย
เขายังยุ่งอยู่กับคำถามประเภทว่า จะส่งกัญชาให้ผู้คนได้ดียิ่งขึ้นได้อย่างไร
นั่นคือสิ่งที่สำคัญที่สุด ที่ต้องทำในเวลานี้หรอครับ
คนที่ซิลิคอนวัลเลย์ชอบพูดถึง การทำให้โลกดีขึ้นกว่าเดิม
ผมจะบอกว่าคุณจะรู้สึกถึง คุณค่านั้นอย่างลึกซึ้ง
ในการทำงานร่วมกับรัฐบาล
มีเรื่องราวจากชายคนหนึ่ง ที่พ่อของเขาเพิ่งเสียชีวิตไป
เขาส่งข้อความมาหาผมทางทวิตเตอร์
บอกว่าระบบที่พวกคุณออกแบบนั้น
ช่วยเขาได้มากในช่วงที่ยากลำบากของชีวิต
ช่วงเวลาที่ยากลำบากของประชาชน เป็นเวลาที่รัฐฯจะต้องทำงานอย่างเต็มที่
นั่นจึงเป็นเหตุผลว่าทำไมเราต้องพัฒนา ระบบการทำงานของรัฐบาล
ตอนนี้ ผมมีเรื่องจะสารภาพ
เมื่อครั้งแรกๆที่ผมมาดีซี
ผมใช้คำเรียกตัวเองว่าข้าราชการของรัฐ
แต่ทุกวันนี้
ผมใช้คำว่าเจ้าหน้าที่บริการประชาชนแทน
เหมือนกับเฟรนซีน ผู้ซึ่งทำให้คุณร้องไห้ได้
หรืออย่างน้อยก็ผมคนหนึ่งละที่ร้องไห้
เพราะเธอน่าทึ่งมาก
ผมยังรู้สึกภูมิใจอย่างยิ่งต่อเพื่อนร่วมงาน
พวกเขาทุ่มเททำงานหนัก ไม่หวั่นเกรงปัญหา
ทำจนดึกดึ่นเพื่อให้ได้ผลลัพธ์ ที่ถูกต้องที่สุด
แต่รัฐบาลก็ไม่อาจจ่ายโบนัสก้อนโต
เราเลยจบที่การให้รางวัลตัวเอง
ตัวมาสคอตของเราคือปูที่ชื่อว่ามอลลี่
ดังนั้นรางวัลของเราจึงเป็น กระเป๋าสตางค์รูปปู
เย็บใส่กรอบโลหะ
ทุกวันนี้ผมไม่เชื่อว่าในเรื่องของยาวิเศษ
ที่จะเอามาแก้ไขปัญหาได้ทุกอย่าง
ผมเชื่อมั่นมากกว่า
ในตัวผู้คนที่อาสามาช่วยเหลือกัน
หากคุณกำลังมองหาบางสิ่งที่ มีความหมายอย่างลึกซึ้ง
ข้อเท็จจริงที่สำคัญก็คือ บางครั้งมันทำให้คุณสิ้นหวังสุดๆไปเลย
นี่คือสิ่งที่คุณต้องรู้
บางทีมันเป็นทั้งเรื่องยาก
มีปัญหาวุ่นวายเต็มไปหมด แต่ก็เป็นเรื่องสำคัญยิ่ง
เมื่อข้าราชการพลเรือน จับมือกับนักเทคโนโลยี
ร่วมกันทำงานทั้งในระดับท้องถิ่น ระดับจังหวัด และระดับประเทศ
แต่คุณไม่จำเป็นต้องทำมันตลอดไป
หากคุณสามารถสร้างนวัตกรรมใหม่ ให้กับการบริการประชาชน
ตั้งแต่ตอนนี้เป็นต้นไป
ขอบคุณครับ
(เสียงปรบมือ)